LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL ASMENS SVEIKATOS PRIEŽIŪROS PASLAUGŲ IR JŲ BAZINIŲ KAINŲ SĄRAŠO BEI SU ŠIOMIS PASLAUGOMIS SUSIJUSIŲ PRIEMOKŲ, MOKAMŲ PRIVALOMOJO SVEIKATOS DRAUDIMO FONDO BIUDŽETO LĖŠOMIS, SĄRAŠŲ PATVIRTINIMO

2022 m. lapkričio 3 d. Nr. V-1630

Vilnius

Vadovaudamasis Lietuvos Respublikos sveikatos draudimo įstatymo 9 straipsnio 6 dalimi:
1. T v i r t i n u:

1.1. Asmens sveikatos priežiūros paslaugų (išskyrus aktyviojo gydymo), apmokamų Privalomojo sveikatos draudimo fondo biudžeto lėšomis, ir jų bazinių kainų sąrašą (pridedama);

1.2. Privalomojo sveikatos draudimo fondo biudžeto lėšomis mokamų priemokų prie metinio bazinio mokėjimo už greitosios medicinos pagalbos ir pirminės ambulatorinės asmens sveikatos priežiūros paslaugas bei gerus darbo rezultatus sąrašą (pridedama);

1.3. Privalomojo sveikatos draudimo fondo biudžeto lėšomis mokamų priemokų už medicinos pagalbos priemones, vaistus, procedūras ir kraujo komponentus, turinčius įtakos faktinei aktyviojo gydymo atvejo kainai, sąrašą (pridedama).

2. N u s t a t a u, kad 1 balo vertė yra lygi 1 eurui.

3. P r i p a ž į s t u netekusiu galios Lietuvos Respublikos sveikatos apsaugos ministro 2020 m. balandžio 29 d. įsakymą Nr. V-1010 „Dėl balo vertės patvirtinimo“ su visais pakeitimais ir papildymais.

4. N u s t a t a u, kad šis įsakymas įsigalioja 2023 m. sausio 1 d.

Sveikatos apsaugos ministras	Arūnas Dulkys